section_heading: Strateška važnost Slavonskog Broda
paragraph_text: Preko Slavonskog Broda su išle glavne komunikacije kojima su za Njemačku dolazile razne robe iz Bosne i Hercegovine, od kojih je osobitu stratešku važnost imao boksit, glavna sirovina u proizvodunji aluminija, neophodnoga u ratnoj proizvodnji, osobito u provizvodnji aviona. Uz to su preko Slavonskog Broda prolazile važne komunikacije za vojne snage Njemačke i NDH raspoređene u BiH. Kroz Slavonski Brod je prolazila također željeznička pruga koja je iz pravca Njemačke preko Zagreba vodila prema Beogradu i dalje prema Grčkoj pod njemačkom okupacijom, te se napadima na Slavonski Brod također mogao prekidati promet tim važnim prometnim pravcem.